Et bilde som inneholder natur, utendørs, fjell, himmel

Automatisk generert beskrivelse

Rambergstranda 2023 foto: Lena Hansson

Innhold

[**Rådmannens innledning** 4](#_Toc152001328)

[**Kommunal planstrategi** 7](#_Toc152001329)

[**Kommuneplanen** 8](#_Toc152001330)

[**Økonomiplanen** 9](#_Toc152001331)

[**Flakstad kommunes styringssystem og planstrategi** 10](#_Toc152001332)

[**Flakstad kommunes styringssystemer** 11](#_Toc152001333)

[**Rapportering til politikerne** 11](#_Toc152001334)

[**Compilo kvalitetssystem** 12](#_Toc152001335)

[**Flakstad kommunes planstrategi** 12](#_Toc152001336)

[**Kommuneplanens samfunnsdel** 13](#_Toc152001337)

[**Bærekraftig ressursforvaltning, miljø og klimaarbeid i Flakstad kommune.** 14](#_Toc152001338)

[Klimabudsjett i Flakstad kommune 22](#_Toc152001339)

[Sektorfordelte utslipp per år Flakstad 22](#_Toc152001340)

[Etablere landstrøm i havner 23](#_Toc152001341)

[**Flakstad kommune økonomi** 25](#_Toc152001342)

[**§ 5-4. Bevilgningsoversikter – drift** 27](#_Toc152001343)

[**§ 5-5. Bevilgningsoversikter – investering** 29](#_Toc152001344)

[**§ 5-5. Bevilgningsoversikter – investering, fordelt på prosjekt** 31](#_Toc152001345)

[**§ 5-7. Oversikt over gjeld og andre vesentlige langsiktige forpliktelser i økonomiplanen og årsbudsjettet**. 32](#_Toc152001346)

[**Budsjett 2024 - kommentarer på resultatområdene - drift** 32](#_Toc152001347)

[Resultatområde rådmann 32](#_Toc152001348)

[Resultatområde service stab 34](#_Toc152001349)

[Resultatområde Trossamfunn 34](#_Toc152001350)

[Resultatområde næring 35](#_Toc152001351)

[Resultatområde vei og trafikk -trafikksikkerhet 35](#_Toc152001352)

[Resultatområde Kultur 35](#_Toc152001353)

[Resultatområde helse og velferd 36](#_Toc152001354)

[Resultatområde forebygging og aktivitet (helse) 38](#_Toc152001355)

[Resultatområde interkommunalt samarbeid (helse) 38](#_Toc152001356)

[Resultatområde NAV 39](#_Toc152001357)

[Resultatområde teknisk 40](#_Toc152001358)

[Resultatområde selvkost 43](#_Toc152001359)

[Resultatområde oppvekst 43](#_Toc152001360)

[**Formannskapets forslag til tiltaksliste 2024 -2027** 45](#_Toc152001361)

[45](#_Toc152001362)

# **Rådmannens innledning**

Budsjett og økonomiplan for 2024 – 2027 er utarbeidet i tråd med ny kommunelov 2020. Budsjett og økonomiplan for Flakstad kommune er et viktig verktøy som rådmannen og administrasjonen bruker for å sikre innbyggerne i kommunen et godt tjenestetilbud. Flakstad kommune gir et mangfold av tjenester til innbyggerne og spiller en viktig rolle for kommunens næringsliv og utvikling. Planen legges fram med stramme, men realistiske inntekter og utgifter.

Ledergruppen, avdelingsledere og hovedtillitsvalgte har vært involvert i budsjettprosessen. Formannskapet er orientert og har hatt økonomimøte sammen med administrasjon for å sikre felles forståelse for kommunens utfordringer og muligheter.

Eierskapsmelding vil ikke være ferdig utarbeidet før i 2024, derfor legges ikke denne fram

Kommunestyret har gjennom kommuneplanens samfunnsdel for 2019-2030 vedtatt målsettinger og strategier for utviklingen av Flakstad kommune. I budsjett og økonomiplanen skal det framgå hvordan planen skal følges opp de fire påfølgende årene. Det bør derfor være en tydelig kobling mellom samfunnsplanlegging og økonomiplanlegging. Målet med denne koblingen er at samfunnsplanleggingen skjer innenfor de økonomiske rammer som kommunen

har tilgjengelig. En god kobling mellom kommuneplanen og økonomiplanen er en nødvendighet for kommunestyret for å drifte kommunen best mulig og samtidig styre utviklingen av kommunen mot en ønsket tilstand.

For 2024 opplever Flakstad kommune en realnedgang i Regjeringens forslag til statsbudsjett. Lønns – og prisvekst er beregnet til 3,9 % i statsbudsjettet mens Flakstad kommune kun mottar 3 % økning av rammetilskudd.

Rammeoverføringene til kommunesektoren er i stor grad knyttet opp mot folketall. Prognosene framskriver at folketallet i Flakstad kommune vil ha en stor nedgang i årene som kommer. Dette fører igjen til en realnedgang i de frie inntektene framover. I et slikt perspektiv vil økonomisk kontroll være viktig.

En måte å demme opp for nedgangen i folketallet er å bosette flyktninger. For 2023 har Flakstad kommune fått anmodning om å bosette 20 flyktninger. Status pr oktober tilsier at bosettingen overstiger anmodningen. Flakstad kommune har i november 2023 bosatt 53 flyktninger.

Rådmannen legger fram et saldert forslag til budsjett/økonomiplan for perioden 2024-2027. Driftsrammene er gjennomgått og justert etter beste skjønn og kjente premisser for å bli så realistisk som mulig.

Lena Hansson

rådmann

Det kommunale styringssystemet

Erfaringer fra kommunesektoren viser at det er for liten kobling mellom målsettinger i overordnede planer. Tiltak i kommuneplanens handlingsdel og prioriteringer av økonomiske virkemidler gjennom økonomiplanleggingen.

Tradisjonelt sett har samfunnsplanleggingen blitt ivaretatt i kommuneplanen gjennom areal og samfunnsdel og økonomiplanleggingen i økonomiplan og budsjett.

Et bilde som inneholder tekst, skjermbilde, design

Automatisk generert beskrivelseFig.1 Det kommunale styringssystemet

# **Kommunal planstrategi**

Kommunal planstrategi skal utarbeides hvert fjerde år av nyvalgt kommunestyre og vedtas senest ett år etter at kommunestyret er konstituert. Planstrategien er ikke en plan, men drøfter utviklingstrekk og avklarer hvilke planoppgaver som kommunestyret skal prioritere i valgperioden, og det skal tas stilling til om gjeldende kommuneplan eller deler av denne skal revideres. Planstrategien har ingen rettsvirkning verken for kommunene eller andre (PBL § 10-1).

# **Kommuneplanen**

Kommuneplanen er det øverste styringsdokumentet i kommunen, det er kommunens viktigste overordnede plan. Den gir retning til utvikling og gir rammer for utvikling av kommunesamfunnet og forvaltning av arealressursene i et langsiktig perspektiv.

Flakstad kommune har en samfunnsdel som gjelder for perioden 2019 – 2030. Kommuneplanens samfunnsdel har en viktig rolle som verktøy for en bedre og mer helhetlig og strategisk planlegging og politisk styring. Dette for å få en bærekraftig samfunnsutvikling og medvirkning, den viser hvilke utfordringer og muligheter kommunen står overfor, og ønsket utvikling av kommunen med langsiktige mål og strategier.

Flakstad kommunen har en arealplan for perioden 2009 – 2021, denne er ikke regulert hvert fjerde år. Arealplan som er en juridisk bindende plan og styrer den langsiktige arealutviklingen. Arealdelen skal sikre at arealbruken i kommunen bidrar til å nå mål og strategier i samfunnsplan. Kommuneplanens arealdel skal bestå av planbeskrivelse, retningslinjer for saksbehandling og plankart med utfyllende bestemmelser. Kommuneplanens arealdel er styrende for mer detaljerte arealplaner og utbyggingstiltak. Arealdelen er under arbeid og etter planens skal kommuneplanens arealdel for Flakstad kommune ferdigstilles i løpet av 2025.

I hht. § 11-2 skal kommuneplanens samfunnsdel ta stilling til langsiktige utfordringer, mål og strategier for kommunesamfunnet som helhet og kommunen som organisasjon. Den bør inneholde en beskrivelse og vurdering av alternative strategier for utviklingen i kommunen. Det skal være en god sammenheng mellom samfunnsdelen og arealdelen. Kommuneloven forsterker koblingen mellom kommuneplanens samfunnsdel og økonomiplan.

Kravene til kobling av samfunnsplan og økonomiplanlegging er skjerpet i ny kommunelov og det medfører sterkere forventninger til en reell koordinering og sammenheng i de kommunale planprosessene. Kommuneloven § 14-4.

Handlingsdelen er en del av kommunens styringssystem og kan struktureres etter temaområder eller sektorområder. Flakstad kommunes plan er organisert etter temaområder

# **Økonomiplanen**

Økonomiplanen samler kommuneplanens handlingsdel, økonomiplan og årsbudsjett i ett dokument. Økonomiplan gjelder for fire år der årsbudsjettet utgjør det første:

* Kommuneplanens handlingsdel viser prioriteringer og tiltak for å nå de langsiktige målene i samfunnsdelene og andre temaplaner. Kommuneplanens handlingsdel rulleres årlig.
* Økonomiplanen skal omfatte hele kommunens virksomhet, og gi realistisk oversikt over sannsynlige inntekter, forventede utgifter og prioriterte oppgaver innenfor drift og investering. (Kommuneloven § 14-4) Økonomiplanen skal omfatte minst en fireårsperiode og revideres årlig. Økonomiplanen skal settes opp i balanse og være realistisk, fullstendig og oversiktlig.
* Årsbudsjettet er en bindende plan for kommunens midler, og anvendelse av disse i kommende år (Kommuneloven § 14-5) Årsbudsjettet konkretiserer økonomiplanen og gjelder hele kommunens virksomhet. Årsbudsjettet er første året i økonomiplan og revideres årlig.

Kommunestyret skal endre årsbudsjettet når det er nødvendig for å oppfylles lovens krav om realisme og balanse. Rådmannen skal minst fire ganger i året rapportere til kommunestyret om utviklingen i inntekter og utgifter, sammenholdt med årsbudsjettet

Årsregnskap og årsberetninger gir viktig informasjon for neste års rullering av økonomiplanen. Oversikt over utviklingstrekk og statistikker er nødvendig for analyse av spesielle utfordringer.


Forslag til budsjett og økonomiplan for 2024 – 2027 bygger i tillegg på følgende forutsetninger:

* Vedtak i økonomiplan for 2023 – 2026
* Vedtak i kommunestyret i løpet av 2023
* Kommuneproposisjonen og forslag til statsbudsjett for 2024, lagt fram i oktober 2023.

# **Flakstad kommunes styringssystem og planstrategi**

Gode virksomhetsovergripende/ sektorovergripende tiltak krever en helhetlig tilnærming til hvordan Flakstad kommune skal styres. Flakstad kommune må ha en plan for virksomhetsstyring. Ledelse, plan og styringsprosesser må ivareta målene for Flakstad, hvor kommunen som helhet driver ressurser og prosesser effektivt og leverer gode tjenester til innbyggerne i henhold til politiske vedtak og gjeldende lover og regler. Flakstad kommune må etablere et styringssystem for kommunens drift på alle nivåer.

Virksomhetsstyring kan synliggjøres som et hjul med konstant utvikling og forbedring. Denne tilnærmingen sikrer en organisasjon som kontinuerlig tilpasser seg, endrede behov, forutsetninger og forventninger.



Styringshjulet viser sammenheng mellom sentrale prosesser i virksomhetsstyringen

Virksomhetsstyring favner all aktivitet knyttet til ledelse, planlegging og styring av drifts- og utviklingsoppgaver og skal sikre:

* Etterlevelse av lover og forskrifter
* Iverksettelse av politiske og administrative vedtak, prioriteringer og mål
* Best mulig kvalitet og resultater i tjenestene
* Lik og samordnet styring mellom og innen tjenesteområdene
* Effektiv ressursutnyttelse

# **Flakstad kommunes styringssystemer**

De viktigste dokumentene i styringssystemet er:

* Den 4- årlige budsjett og økonomiplan
* Årlige budsjett og planer for den enkelte tjeneste og støtteenhet.
* Vedtatte måltall for økonomistyringen i Flakstad kommune:
* *Økonomi:*
* *1. Årlig ha minst 2% netto driftsresultat.*
* *2. Inneha et disposisjonsfond på minst 10% av brutto driftsinntekter.*
* *3. Gjeld skal ikke utgjøre over 100% av brutto driftsinntekter*

# **Rapportering til politikerne**

* Årsregnskap og årsberetning der forrige års drift evalueres. Kommuneloven §§ 14-6 og 14-7
* Tertialvise økonomirapporter. Kommuneloven § 14-5
* Tilbakemelding på politiske vedtak
* Tilrettelegging for budsjett- og handlingsplanprosessen
* Rapport om internkontroll og statlige tilsyn minst en gang pr. år. Kommuneloven § 25-2

I kommuneloven kapittel 25, § 25-1 og 25-2 er rådmann/kommunedirektørens ansvar for internkontroll styrket i forhold til tidligere. Her er hjemlet at kommunen skal ha internkontroll med administrasjonens virksomhet for å sikre at lover og forskrifter følges og at rådmann/kommunedirektøren er ansvarlig for å ivareta dette.

Det er også hjemlet i loven at rådmann/kommunedirektøren skal rapportere til kommunestyret om internkontroll og resultatet fra statlige tilsyn minst en gang pr. år.

For å ivareta lovkravene har Flakstad kommune i 2023 hatt spesielt fokus på kontroll generelt og internkontroll spesielt. Kommunen har derfor jobbet med å få opplæring og etablering av Compilo kvalitetssystem samt opplæring av mellomledere og kommunalsjefer i prosessledelse, kvalitetssystemet vil være på plass i Flakstad kommune i løpet av februar 2024

# **Compilo kvalitetssystem**

* Avvikssystem, melde avvik og avviksbehandling
* ROS modul til å gjøre nødvendige risiko- og sårbarhetsanalyser på drift
* Dokumentarkiv med oppgradert mappestruktur, planer, rutiner, prosedyrer og reglement vil finnes her
* Vi jobber med også å få laget en kvalitetshåndbok som skal følges i internkontroll- og kvalitetsarbeidet i kommunen.

# **Flakstad kommunes planstrategi**

I hht pbl § 10-1 er planstrategien et verktøy for kommunestyret til å drøfte og prioritere planoppgaver på overordnet nivå i kommunestyreperioden. Planstrategien skal vedtas i løpet av det første året etter konstituering av nytt kommunestyre for å imøtekomme kommunens behov.

Det var kommunevalg i september 2023- noe som tilsier at ny planstrategi for Flakstad kommune skal være på plass innen september 2024.

Flakstad kommune vedtok ingen planstrategi for perioden 2019-2022. Rådmann planlegger å legge fram en planstrategi for Flakstad kommune i løpet av februar/mars 2024

# **Kommuneplanens samfunnsdel**

I økonomiplanen skal kommuneplanens samfunnsdel være gjenspeilet og integrert med sine visjoner, mål og strategier. Flakstad kommune vedtok kommuneplanens samfunnsdel 11. juni 2019. Konkretisering av kommuneplanens samfunnsdel fortsetter i kommunen økonomiplan og budsjett, For at kommuneplanleggingen skal bli realistisk.

**Visjon og hovedmål**

Visjon for Flakstad kommune: **Flakstad – en plass for alle**

Verdier for Flakstad kommune: **Raushet, samhold og dugnadsvilje**

6 fokusområder for Flakstad kommune:

* **Bolyst og tiltrekningskraft**
* **Bærekraftig og trygge lokalsamfunn**
* **Livslang helse og trivsel for alle**
* **Fremtidens Flakstad**
* **Verdiskapning på hav og land**
* **Dugnad, identitet og tungeskjæring**

Hovedmål for Flakstad kommune:

**Vi vil ha et levende Flakstadsamfunn med bærekraftige bygder og fiskevær med flere folk i husan.**

Kommuneplanens samfunnsdel *Flakstad – en plass for alle,* er kommunens strategi for å møte framtiden utfordringer og er førene for økonomiplanen. Kommuneplanens visjon peker framover og skal samle og inspirere til felles utvikling og alle skal føle ser velkommen og ivaretatt.

Flakstad kommune har vedtatt 29 delmål og 117 strategier. Hovedmål og prioriteringer må ligge til grunn i arbeidet med fremtidig arealplan og kommunens økonomiplan.

# **Bærekraftig ressursforvaltning, miljø og klimaarbeid i Flakstad kommune.**

Flakstad kommune har fokus på FN`s bærekraftmål,

Et bilde som inneholder tekst, skjermbilde, logo, Merke

Automatisk generert beskrivelse

FNs bærekraftmål er verdens felles arbeidsplan for å utrydde fattigdom, bekjempe ulikhet og stoppe klimautfordringene innen 2030. Målene består av 17 mål og 169 delmål som skal fungere som en felles global retning for land, næringsliv og sivilsamfunn. Målene deles inn i tre dimensjoner- økonomisk bærekraft, sosial bærekraft og miljømessig bærekraft. Bærekraftig utvikling handler om å ta vare på behovene til mennesker som lever i dag, uten å ødelegge fremtidige generasjoners muligheter til å dekke sine behov. Bærekraftmålene gjelder for alle land i verden, og regjeringen har forpliktet Norge til å arbeide for å nå målene.

Gjennom nasjonale forventninger til regional og kommunal planlegging gir regjeringen tydelige føringer for at kommunene skal legge FNs bærekraftmål til grunn for samfunns- og arealplanlegging.

**Et bilde som inneholder tekst, Font, Grafikk, plakat

Automatisk generert beskrivelse**

Den viktigste årsaken til lavinntekt er mangelfull eller lav deltakelse i arbeidslivet. Deltakelse i arbeidslivet er derfor det viktigste virkemidlet for å bedre inntekt og levekår. Universell tilgang til utdanning og en inkluderende arbeidsmarkedspolitikk legger til rette for at flest mulig skal kunne delta i arbeidslivet. Inntektssikringsordningene gir økonomisk trygghet for de som ikke kan arbeide.



Ansvar: 1279, driftsbudsjett, Sum: 325 000 NOK (Landbruk)  
Fokus: Produktivitet og småskala matprodusenter  
Landbruk jobber med kunnskapsspredning, produksjon, tilskuddsordninger etc.

Sjømat er en viktig bidragsyter til verdens matsikkerhet og ernæring. Norge er en av verdens største fiskerinasjoner. Havbruk er den raskest voksende matnæringen i verden, og utgjør også en vesentlig del av norsk matproduksjon.

Delmålet er å sikre matsikkerheten i Norge er god, men vi har utfordringer knyttet til sunt kosthold i befolkningen og til sosiale ulikheter i kostholdet. Vi er avhengig av kontinuerlig produksjon av mat, å ivareta produksjonsgrunnlaget og et velfungerende handelssystem.

Delmålet handler om å utrydde alle former for feilernæring, dvs. overvekt, fedme, underernæring og mangel på eller for mye av enkelte næringsstoffer. Det er generelt god ernæringsstatus i Flakstad, samtidig som vi har utfordringer knyttet til et for høyt inntak av salt, sukker og mettet fett, og et for lavt inntak av frukt, bær, grønnsaker, grove kornprodukter og fisk. Videre er feil- og underernæring en utfordring for flere eldre personer. Det er også utfordringer hos noen grupper med for lavt inntak

Et bilde som inneholder tekst, Font, grønn, Grafikk

Automatisk generert beskrivelse Et bilde som inneholder rød, logo, design

Automatisk generert beskrivelse 

Ansvar: 1979 (investering) og 9115 (drift, 2 MNOK)   
Fokus: Tilrettelegging med gode skolelokaler, for en god utdanning 1-10trinn.

Vi vil at Flakstad skal være en aktiv kulturkommune for barn, unge og voksne, som ivaretar dugnadsånd og styrker Flakstadidentiteten.

* Bibliotek/forfatterbesøk/skrivekurs
* BUA
* Lavterskel – gratis ungdomsklubb, møteplassen, helsekoret (låner biblioteket)
* Eldrerådet
* Julegateåpning (pepperkakehus, kino ++)

Vi vil ha et åpent og helsefremmende samfunn med høy trivselsfaktor og sterkt samhold på tvers av generasjoner, hvor ingen skal føle seg ensom.

* Spaserstokken
* Møteplassen
* Julegrantenning
* Tilskudd til kino
* Tilskudd til kinoen

Vi satser på fremtidens Flakstad! Vi vil fremme trivsel, læring og aktivitet, og sikre en trygg oppvekst for barn og unge.

Kultur setter oss i gir til å handle

Kulturfeltet er i seg selv en arena for å lære å lære, å vurdere seg selv, og å jobbe for å nå et mål. Det er også en arena for å lære seg samspill med andre, og å være en del av noe som er større enn seg selv. Kulturfeltet utfordrer og aktiviserer ulike deler av sanseapparatet vårt, det visuelle, det taktile, auditive osv. Dette gjør oss i stand til å ta inn over oss verden med større bevissthet. Kulturuttrykkenes symbolikk utfordrer oss også til å reflektere over det vi

opplever, og gjøre oss opp våre egne tolkninger. Denne prosessen bidrar til både meningsdannelse og verdidannelse.

Det som gjerne frontes som de største utfordringene innen bærekraft er de økonomiske og vitenskapelige. Men kunnskap og ressurser har vi mye av, så kanskje er realiteten at det er de etiske utfordringene som faktisk er de største? Hvordan velger vi å bruke kunnskapen og ressursene våre?

Kunnskap gir oss oversikt over hvordan verden henger sammen, men vi trenger noe som setter oss i gir til å handle med en etisk bevissthet. Kulturfeltet evner å belyse menneskets valg, og kultur berører følelsene våre med en slik styrke at vi i ytterste konsekvens endrer våre verdimessige holdninger. Kultur og bærekraft henger derfor sammen

4515- Aktiv natt tjeneste

Innsatsområde: Bo trygt hjemme; [Meld. St. 24 (2022-23) Felleskap og meistring – Bu trygt heime-reformen](https://www.regjeringen.no/no/dokumenter/meld.-st.-24-20222023/id2984417/)

4516: Lokaler til dagaktivitetstilbud

Innsatsområde: Medbestemmelse og deltakelse (Demensplan 2025)

Lov: (HOD § 3-2: Kommunen skal tilby dagaktivitetstilbud til alle hjemmeboende med demens).

4510: Demens avdeling Institusjon

Innsatsområde: Kommunen skal tilby sykehjem eller annet tilrettelagt botilbud der personer med demens kan få heldøgns helse- og omsorgstjenester (Helse og omsorgstjeneste loven § 3-2) (Pasient- og brukerrettighetsloven)

3512: Opprette stillerom, pusse opp legekontor og optimalisere drift.

Bærekrafts mål: Tilgang til grunnleggende og gode helsetjenester, bidra til trygge helsetjenester, rekruttering av helsepersonell.

* Skole
* Flerbrukshall
* Gang- og sykkelsti
* Voksne ressurspersoner (LOS., MOT ++ )

Ansvar: 1279, driftsbudsjett, Sum: 325 000 NOK (Landbruk)  
Fokus: Teknologisk framgang, innovasjon og tilskuddsordninger via dette.

Kunsten uttrykker mer enn hva ord kan formidle, den berører vårt innerste, våre emosjoner og relasjoner. Deltagelse i kulturlivet gir arenaer for samhold og fellesskapsfølelse, kunsten gir kanaler for å uttrykke og motta følelser, og den

gir rom for å oppleve mestring, trygghet og styrke. I tillegg påvirker for eksempel musikk områder i hjernen som styrer blodtrykk, språkferdigheter, motoriske ferdigheter osv. I kulturarven finner vi identitet og tilhørighet gjennom å se oss selv i en større sammenheng. Kultur påvirker dermed både vår mentale og fysiske helse.

Et bilde som inneholder tekst, logo, Font, Grafikk

Automatisk generert beskrivelse  Et bilde som inneholder tekst, logo, Grafikk, Font

Automatisk generert beskrivelseEt bilde som inneholder tekst, Font, design, skjermbilde

Automatisk generert beskrivelse

Ansvar: 9180 (Vann) og 9185 (Avløp) + 1986 (Investeringer)  
9180 – ca. 1.7MNOK, 9185 – ca. 1MNOK og 1986 – Ca. 5MNOK.  
Fokus: Trygt drikkevann, håndtering av avløp og sanitærforhold.

Vi vil at Flakstad skal være en bærekraftig kommune med fokus på ressursforvaltning og naturmiljø, en god forvaltning av turismen og et godt kollektivtilbud. Og at kystfiske og reiseliv skal være klimavennlig og bidra aktivt til det grønne skiftet.

* Vi bruker penger på tilrettelegging for turisme
* Besøksforvaltning
* Samarbeid med private
* Deltar i prosjekter med fokus på klima og grønt næringsliv/reiseliv ++

4515, 3525, 4516 Boliger

Innsatsområde:Kunne tilby differensierte boligtilbud

3525, 4510 og 4515, 3501: Digital hjemme oppfølging, Digitale tilsyn, digitale tjenester og digitale systemer

Innsatsområde: Personer med kroniske lidelser eller behov for langvarig oppfølging bør tilbys digital hjemme oppfølging som en individuelt tilpasset tjeneste (Helsedirektoratet).

Bærekrafts mål: Fremme inkluderende og bærekraftig innovasjon. Bærekraftig forbruk og produksjon. (Høyere forbruk av tjenester enn hva vi klarer å produsere).

Samordne deltidsstillinger: 4516 og 3517.

Innsatsområde: Holde stillinger vakant frem til en mer hensiktsmessig tjenestemodell er iverksatt. Ikke hensiktsmessig med mange små deltidsstillinger, fra deltid til heltid.

Bærekrafts mål: Fremme varig og anstendig arbeid.

Bærekrafts mål: Innen 2030 sørge for at alle har tilgang til tilfredsstillende og trygge boliger.

Et bilde som inneholder tekst, Font, logo, Grafikk

Automatisk generert beskrivelse Et bilde som inneholder design, tekst, Font, Grafikk

Automatisk generert beskrivelse Et bilde som inneholder tekst, Font, logo, Grafikk

Automatisk generert beskrivelse

Vi vil at Flakstad skal videreutvikles som en aktiv og fremtidsrettet fiskerikommune. Vi ønsker at primærnæringene fortsatt skal stå sterkt og videreutvikles, men også legge til rette for nye næringer. Lokale naturressurser og kvoterettigheter skal gi mest mulig verdiskaping i kommunen.

* Ungdomsfiske
* Rekruttering
* Jordbruk, driveplikt

Fokus: Bærekraftige metoder og innlemme informasjon om slikt.  
Fremme bærekraftige ordninger for offentlig innkjøp.  
Planlegger utskiftning av fossilt bruk til strøm (bilpark)

Ansvar: 9165, ca. 1.4MNOK (KV) og 9169 (Investering Gravemaskin) 735 000,-  
Fokus: Forebygge, vedlikeholde og utvikle => pålitelig og solid infrastruktur

Ordet innovasjon kan knyttes til prosesser som har som mål å skape noe kvalitativt nytt, for eksempel nye måter å tenke og jobbe på. Kulturfeltet knytter forbindelser mellom mennesker, verdener, ideer og tankesett gjennom sine arenaer. Her møtes, opplever, og samskaper vi på tvers av etnisitet, alder, yrke, posisjon osv. I vår vitenskapelige, markedsorienterte verden handler vårt tankesett i stor grad om å reprodusere med kvantitet som mål. I kulturfeltets tankesett er gjerne prosesskvalitet vel så viktig, og det er gjerne i prosessen nye måter å tenke og handle på slår rot. En kunstners hverdag handler ofte om å se flere løsninger, utfordre sannheter, og finne ulike perspektiver. Kulturlivet besitter dermed både tankesett og arbeidsmetoder som fremmer et innovativt samfunn.

Et bilde som inneholder tekst, Grafikk, Font, skjermbilde

Automatisk generert beskrivelse

Dersom vi skal oppnå mindre ulikhet er det viktig at vi kan sette oss inn i andres ståsted og forstå andres perspektiv. Å løfte frem og debattere kulturarven vår kan synliggjøre hvilke samfunnsstemmer som har vært sterke og hvilke som har vært undertrykte. Dette kan fremme en sterkere bevissthet rundt hvordan vi fremover forholder oss til ulike samfunnsgrupper, raser og nasjoner. Kulturlivet skaper også arenaer for likeverdig deltagelse på tvers av ulikheter. Biblioteket er et eksempel på en åpen og gratis arena som formidler faglig og politisk nøytral kunnskap, og som legger til rette for debatt og meningsutveksling.



Ansvar: 9101 – Teknisk sektor – program ca. 15k.   
Fokus: Klimaendringer, overvannsproblematikk – utarbeide tiltak for nye utfordringer

4515, 3525, 4517 og 4516: Leasing av biler

Innsatsområde: Bytte til et grønnere valg av biler gjennom å kjøpe flere el-biler. Helse Miljø og sikkerhet til personell. Arbeidsmiljøloven.

Ansvar: 1979 (Investering skole)  
Fokus: Ekstrakostnader energibrønner og solcelle for fornybar og ren energi.

Bærekrafts mål: Redusere klimautslipp

# Klimabudsjett i Flakstad kommune

# Sektorfordelte utslipp per år Flakstad

Et bilde som inneholder skjermbilde, tekst, Fargerikt, Plottdiagram

Automatisk generert beskrivelseKilde: Miljødirektoratet

|  |  |  |  |  |  |
| --- | --- | --- | --- | --- | --- |
| Kilde | Ansvarlig enhet | Tiltak | Kostnad | Estimert utslippsreduksjon | Kommentar |
| Veitrafikk | Hjemmetjenesten | Elektriske tjenestebiler | Avhengig av biltype og anskaffelse (kjøp/leasing) | 6 tonn Co2-ekvivalenter pr år | 4 elbiler byttes ut med Suzuki Vitara (125g/km) |
| Sjøfart | Teknisk/Næring | Landstrøm | Avhengig av omfang, og kapasitet på nettet (50k pr punkt) | 2,58kg Co2 pr liter diesel som blir erstatta med strøm. |  |
| xxx |  |  |  |  |  |

Gjennom klimasats har kommunen fått tilskudd til å etablere 4 stk ladepunkter. Gjennom tildelingen har kommunen forpliktet seg til å bytte ut en fossildrevet bil med en elektrisk bil pr ladepunkt. Det er ikke krav om at kommunen må kjøpe elbilene, slik at prisen på gjennomføringen vil være avhengig av hvordan kommunen går til anskaffelse av nye kjøretøy.

# Etablere landstrøm i havner

Behov og potensial for landstrøm og ladding i havner blir kartlagt som en del av Zerokyst. Det planlegges å oppgradere nettkapasiteten ved næringsarealer for å tilrettelegge for ladeinfrastruktur og annen industri. Gjennom Zerokyst er det kartlagt hvor stort behovet for landstrøm er i de ulike havner. Når man vet hvor stort effektbehovet for hotellasten i en havn er, har man mulighet til å regne ut potensiale for utslippsredusering. Besparelsen i utslipp avhenger av hvor stor del av behovet som dekkes gjennom landstrøm, og det er derfor oppgitt estimert utslippsreduksjon for hver liter diesel som erstattes med strøm for at man skal kunne se effekten uten at det er bestemt hvor mange ladepunkt som skal etableres.

Det legges til grunn at en forbrenningsmotor bruker 0,217 liter diesel for å levere 1kWh. 1 liter diesel tilsvarer utslipp av 2,66kg Co2-ekv. Utslipp fra fysisk levert strøm i kraftnettet er beregnet av NVE til å være 0,017kg Co2-ekv per kWh (Rapport Zerokyst).



Fokus: Verne, tilbakeføre og fremme bærekraftig bruk av økosystem via plan.   
Naturmangfoldsplanen igangsatt for artsmangfold bla.

**Et bilde som inneholder tekst, fugl, design

Automatisk generert beskrivelse**

Ytringsfriheten er en menneskerett. Gjennom teater, dans, musikk, litteratur, film osv. kan vi uttrykke våre skjeve, romantiske, bekymrede, rare og provoserende refleksjoner rundt livet og det samfunnet vi lever i. I fred må det

være rom for alle disse ytringene, alle disse perspektivene, vi må kunne leve i et uenighetsfellesskap. Utallige kunstprosjekt, konserter, teater og andre uttrykk har vist at artister kan forenes på tross av ulike kulturer, tro og politiske meninger. De uttrykker seg, samskaper, og løfter hverandre med respekt og tillit. Den kraften som ligger i å møtes og uttrykke seg gjennom kunst og kultur er enorm, den binder oss sammen utenfor politikkens og språkets rekkevidde, og den er i høyeste grad med på å vise vei for et samfunn som ønsker fred og rettferdighet.

**Et bilde som inneholder tekst, logo, skjermbilde, Font

Automatisk generert beskrivelse**

Mål nr. 17 innebærer et behov for å knytte forbindelser mellom mennesker og verdener, og vi har allerede sett at kulturfeltet bidrar til nettopp dette. I et kunstnerisk samspill er helheten er totalt avhengig av den enkeltes innsats. Kulturfeltet bidrar til forståelse for hva det vil si å være en medborger.

I det meningsmangfoldet de kunstneriske uttrykkene representerer, synliggjøres både de små og store sammenhengene mellom menneske og natur, mellom fortid og nåtid, mellom den materialiserte og den forestilte verdenen. Når vi sørger for en velutviklet kulturell infrastruktur hvor vi kan oppleve, produsere, drive opplæring og formidling, implementerer vi kulturfeltet som en ressurs i en kommunal bærekraftig politikk.

4501 Helsefellesskapet

Innsatsområde: Nasjonal helse- og sykehusplan 2020-2023 er å opprette 19 helsefellesskap. De består av helseforetak og kommunene i opptaksområdet. Representanter fra helseforetak, tilhørende kommuner, fastleger og brukere møtes for å planlegge og utvikle tjenestene sammen. Barn og unge, alvorlig psykisk syke, pasienter med flere kroniske lidelser og skrøpelige eldre skal prioriteres.

Bærekrafts mål: Partnerskap mellom flere interessenter.

# **Flakstad kommune økonomi**

Kommunens inntekter er høyere enn mange andre sammenlignbare kommuner. Dette skyldes at Flakstad kommune har inntekter fra eiendomsskatt og

havbruksfond. Dette gjør at vår evne til å betjene gjeld er bedre enn sammenlignbare kommuner, når en ser på størrelsen. Imidlertid bruker vi vesentlig mer på drift av tjenestene enn sammenlignbare kommuner, videre er det gjort politiske vedtak som reduserer våre inntekter på kommunale avgifter på vann og avløp.

Det er usikkerhet knyttet til den statlige finansieringen av kommunesektoren i årene som kommer. Det gjøres årlige endringer som reduserer kommunens inntekter. Noen av grepene er gratis SFO til alle første og andre klassinger. Det er også foreslått å redusere barnehagesatsene for 2024.

Befolkningsutviklingen i kommunen har stor betydning for:


* Frie inntekter til kommunen (sum skatt og rammetilskudd)
* Befolkningens fremtidige tjenestebehov

Store deler av den kommune tjenesteproduksjon er rettet mot visse aldersgrupper. Derfor vil utviklingen i folketallet og fordelingen mellom aldersgrupper ha betydning for prioriteringer og kostnadsutviklingen, med dette som bakgrunn er det viktig med langsiktig perspektiv ved planlegging av kommunale tjenester.

Kilde: Folkemengde 1. januar og endringer. Tabell 06913 og 05426 i Statistikkbanken (SSB 2022).



Flakstad kommune hadde 1220 innbyggere 01 januar 2023, 2 kvartal 2023 har vi 1218 innbyggere, nedgangen i Flakstad kommune litt bekymringsfull, og vi må jobbe proaktivt med å legge til rette for tilflytting. Tabellen under viser at vi fram mot år 2046 vil få færre i alderen 16-66 år og flere i alderen 67 år +, så da ser vi at utfordringene for Flakstad kommune framover blir å få etablert omsorgstrappen og etablert heldøgns omsorgsboliger.



# **§ 5-4. Bevilgningsoversikter – drift**





# **§ 5-5. Bevilgningsoversikter – investering**





# **§ 5-5. Bevilgningsoversikter – investering, fordelt på prosjekt**



I bevilgningsoversikt §5-5 fordelt på ansvar, finansieres investeringene av ubrukte lånemidler.

Tiltak 1947 og tiltak 1983 finansieres over disposisjonsfondet.

Det er ikke lagt inn nye låneopptak i økonomiplanperioden.

# **§ 5-7. Oversikt over gjeld og andre vesentlige langsiktige forpliktelser i økonomiplanen og årsbudsjettet**.



|  |  |  |
| --- | --- | --- |
| **Fordeling av langsiktig gjeld etter rentebetingelser** | **Lån** | **I % av total lånegjeld** |
| Langsiktig gjeld med fast rente | 130 805 320 | 59,78 % |
| Langsiktig gjeld med flytende rente | 88 000 552 | 40,22 % |

Dette er lånegjeld pr. 31.12.22.

vi har tatt opp kr. 20 527 700,- i investeringslån i 2023 og kr. 5 000 000,- i lån til videre utlån, og begge har flytende rente.

Flakstad kommunes disposisjonsfond pr. 31.12.22 er på kr. 21 111 563,85

# **Budsjett 2024 - kommentarer på resultatområdene - drift**

# Resultatområde rådmann

Under resultatområdet rådmann ligger Regionale samarbeidstiltak, kontroll og revisjon, kontrollutvalget, beredskap, rådmannskontoret, sentrale folkevalgte organer, fellesutgifter, IKT- tjenester, økonomiavdelingen, kommuneplan og viltnemnd.

Regionale samarbeidstiltak

Det er lagt inn økning i Lofotrådet, grunnet fast ansettelse av en tidligere prosjektleder

Kontroll og revisjon

Det er lagt inn økning etter vedtak i kontrollutvalget.

Kontrollutvalget

Det er lagt inn en økning etter vedtak i kontrollutvalget 06.09.23

Beredskap

Driftsutgiftene fra år 2023 videreføres

Rådmannskontoret

Her tas driften ned grunnet feilføring av sykepengerefusjon i 2023

Sentrale folkevalgte organer

Her økes driften grunnet korrigeringer i lønnark

Fellesutgifter

Her er budsjettet satt litt opp grunnet forsikring

IKT- tjenester

Budsjettet er tatt litt ned grunnet inntekt på momskomp.

Økonomiavdelingen

Her har budsjettet økt grunnet endringer i lønnsark, høyere gebyrer som ikke har vært budsjettert med tidligere.

Kommuneplan

Her har budsjettet økt noe grunnet arbeid med arealplan er planlagt i 2024.

Viltnemnd

Driftsbudsjett fra år 2023 videreføres

# Resultatområde service stab

Servicetorget

Her er budsjettet tatt noe ned grunnet ryddig i resultatområdene

Personalavdelingen

Her er budsjettet økt noe grunnet økning i annonsering og kjøp av tjeneste som personvernombud

Personalpolitiske tiltak

Her er budsjettet økt noe grunnet opprydding i resultatområdene, det er kontingenter som er økt, Bedriftshelsetjeneste og OU-midler.

Kompetanseheving

Driftsbudsjettet fra 2023 videreføres

Feievesen

Her tas inntektene ned, gebyr må økes da vi har brukt opp fondsmidlene fra feiing.

Brannvesen

Her har budsjettet økt grunnet dyrere vetskommuneavtale. Tiltak i tiltaksliste med å holde vakant en stilling i frivillig brannvern

# Resultatområde Trossamfunn

Kirkeadministrasjon

Driftsbudsjettet økt etter budsjettforslag fra kirkeverge

Flakstad kirke

Driftsbudsjettet økt etter budsjettforslag fra kirkeverge

Kirkegårder

Driftsbudsjettet er økt etter budsjettforslag fra kirkeverge

# Resultatområde næring

Næringsadministrasjon

Driftsbudsjettet er økt noe grunnet feilbudsjettering i 2023

Turistinformasjon

Driftsbudsjett fra år 2023 videreføres

Kommunale næringsområder

Driftsbudsjettet har en liten inntekt ved salg av næringsområder

Besøktforvaltning

Driftsbudsjettet har en liten økning i forholdet til regnskap 2022.

# Resultatområde vei og trafikk -trafikksikkerhet

Parkering

Driftsbudsjettet har en økning av inntekt da det ikke var en kommunal tjeneste i 2022. Tiltak ligger inne i tiltaksliste med en utgift i forbindelse med leasing av bil,

# Resultatområde Kultur

Folkebibliotek

Driftsbudsjettet er økt da vi ikke hadde folkebibliotek i 2022.

Kino/teater

Driftsbudsjettet fra år 2023 videreføres

Idrett og friluft

Driftsbudsjettet tas noe ned fra 2022 grunnet feilføring

Parkering og friområder

Driftsbudsjettet er økt noe da vi ikke hadde dette ansvaret i 2022

Øvrige kulturformål

Driftsbudsjettet har økt mye, dette grunnet leieavtale med Vest-Lofoten flerbrukshall AS.

# Resultatområde helse og velferd

Helse felles

Driftsbudsjettet er økt grunnet feilføring i 2023. Det ligger inne tiltak på tiltakslisten om å kjøpe kvalitetssystem Digipro, hvor prosedyrer oppdateres automatisk etter nye forskrifter og lovverk.

Helsestasjonsvirksomhet

Driftsbudsjettet er økt noe grunnet økning i lønn og deltakelse på kurs i forbindelse med krav i hht. Ny barnevernslov

Legetjenesten

Driftsbudsjettet er tatt noe ned, grunnet fastlegeansatte leger. Tiltak ligger i tiltakslisten med ønske om å pusse opp legekontor-venterom.

Fysioterapitjenesten

Driftsbudsjettet er økt grunnet feil budsjettert husleie og økt lønn.

Psykisk helsevern

Driftsbudsjettet er tatt ned grunnet feil budsjettert i 2023.

1. Tiltak i tiltaksliste på psykisk helsevern, hvor det er ønskelig å gjøre innkjøp av 10 digitale Ipader, pasienter kan følges opp med oppgaver som målinger, spørreskjemaer og videosamtaler, utgifter som effektiviserer driften slik at besparelsen tas gjennom nedtak og alternative kostnader
2. Digital hjemme oppfølging drift, budsjettet kan tas ned, besparelse gjennom færre utkjøringer til pasienter og får en mer effektiv drift

PU- firkløveren

Budsjettet tas ned grunnet færre brukere. Tiltak ligger i tiltakslisten på å redusere bemanningen med 1,5 stilling. Selv ved redusering vil bemanningen være høy og fører ikke til oppsigelser.

Solhøgda bo- og behandlingssenter

Driftsbudsjettet har økt fra 2022. Tiltak ligger i tiltakslister.

1. Tiltak, bestrebe seg etter å følge nasjonal pleiefaktor. Det foreslås å legge seg på en pleiefaktor på 0,89, da reduseres antall ansatte med 3,5 stilinger. Kommunalsjefen må gå gjennom arbeidsavtalene å se om vi har midlertidig ansatte, ol, deretter foreta en oppsigelsesprosess
2. Kjøkkendrift Solhøgda, kjøkkenet drifter i dag med 187 % stilling, for å drifte med vakt pr. tredje helg holder det med 147% stilling, nedtaket utgjør en 40% stilling
3. Solhøgda har ansatt 150 % stilling renhold og i dette ligger det 30% stilling «vaskeri», med dette menes det vask av pasientenes klær. Vask og pass av pasientenes klær gjør mange andre virksomheter når nattevaktene er på. Rådmann mener at i utgangspunktet bør sykehjemmet klare seg med en 100 % stilling renhold og vaskeritjenesten gjøres av nattevakt. Derav forslag om å redusere 50 % stilling. Flakstad kommune kjøper vaskeritjenester til jobbuniformer for Solhøgda, hjemmetjenesten og legetjenesten.

Hjemmesykepleien

Driftsbudsjettet videreføres fra 2022. Det ligger inne tiltak i tiltakslisten med å kjøpe og ta i bruk medisindispensere og digitale tilsyn. Samt å etablere samarbeid rundt bruker slik at man kan ta ned ressursbruken med 30 %

Hjemmehjelp

Driftsbudsjettet har en økning grunnet rydding i budsjettet på ansvar.

Tildeling

Driftsbudsjettet er økt grunnet feilbudsjettering i lønn, fosterhjemsgodtgjørelse og støttekontakt

# Resultatområde forebygging og aktivitet (helse)

Eldreråd

Driftsbudsjettet videreføres fra 2023

Frivillighetssentralen

Driftsbudsjettet videreføres fra 2023’

Fysak

Driftsbudsjettet videreføres fra 2023, her brukes avsatt til bundne fond

Forebyggende arbeid – folkehelsen

Driftsbudsjettet er økt noe da det er foretatt opprydding på ansvar. Tiltak ligger i tiltaksliste å holde vakant 40 % stilling. (folkehelsekoordinator og ergoterapeut) Kommunen har fått større ansvar i 2023 for ivaretakelse av barn og unge etter ny barnevernsreform, det foreslås å holde deler av stillingen vakant i en avgrenset periode. Her vil det ikke være behov for oppsigelse

Friskus

Driftsbudsjettet er økt grunnet ryddig i ansvar

Demensomsorgen

Driftsbudsjettet er økt grunnet feilbudsjettering. Tiltak ligger inne i tiltakslisten. I 2023 har en arbeidsgruppe arbeidet med å kartlegge hvordan demenstilbudet i Flakstad kommune kan utbedres. Demensomsorg bør forsterkes jamfør demografisk utvikling som både øker andel eldre, kontra yrkesaktive, men også gir en større andel av mennesker med demenssykdom. Foreslår at vi gjenoppretter demenskontakt i kommunen for pasient og pårørende, demensteam og forsterker dagaktivitetstilbud. På bakgrunn av kommunens økonomi foreslås det å i første omgang starte med et aktivitetstilbud i mindre skala og må finne løsninger innen egen drift.

# Resultatområde interkommunalt samarbeid (helse)

Jordmortjenesten

Driftsbudsjettet har noe økning grunnet feilbudsjettering i 2023.

Psykolog

Driftsbudsjettet har økning grunnet dyrere tjenester

Helsefellesskapet

Driftsbudsjettet har økning da det ikke var egenandel i 2023. Tiltak i tiltakslisten

Et hovedgrep i Nasjonal helse- og sykehusplan 2020-2023 er å opprette 19 helsefellesskap. De består av helseforetak og kommunene i opptaksområdet. Representanter fra helseforetak, tilhørende kommuner, fastleger og brukere møtes for å planlegge og utvikle tjenestene sammen. Barn og unge, alvorlig psykisk syke, pasienter med flere kroniske lidelser og skrøpelige eldre skal prioriteres. Helsefellesskapet Lofoten, Salten og Vesterålen har hittil vært driftet på prosjektmidler, men må nå implementeres i drift.

# Resultatområde NAV

Nav- administrasjonen

Driftsbudsjettet er tatt noe ned i forhold til regnskap 2022

Forebyggende arbeid

Driftsbudsjettet er noe lavere enn år 2022, grunnet høyere inntekt på salgs og skjenkebevillinger.

Økonomisk sosialhjelp

Driftsbudsjettet har en liten økning i forhold til regnskap 2022

Kvalifiseringsprogram

Driftsbudsjettet videreføres i hht budsjett 2023

# Resultatområde teknisk

Landbruk

Driftsbudsjettet videreføres i hht regnskap 2022.

Teknisk sektor

Driftsbudsjettet er noe økt, grunnet lønnsøkning, ferievikarer, kursavgifter, innkjøp av verktøy. Tiltak ligger inne i tiltaksliste med behov for midler til kursing hos hjelpemiddelsentralen, samt få kjøpt inn FDVU-system sin tidligere ble vedtatt innkjøpt og dekket på investering. Det er ikke tillat å føre programvarer på investering så det må tas på drift.

Administrasjonsbygg

Driftsbudsjettet videreføres i hht regnskap 2022. Tiltak i tiltakslisten om ønske å kjøpe snøfreser til uteseksjon.

Kallegård gnr 29112

Driftsbudsjettet tas ned noe grunnet økt leieinntekter.

Plansaksbehandling

Driftsbudsjettet er økt grunnet feilføring i 2023 på lønnsarkene.

Bygge- og delingssaker

Driftsutgiftene er tatt ned noe i forhold til regnskap 2022, grunnet feilføring.

Kart og oppmåling

Driftsbudsjettet er økt noe grunnet gebyrer, lisenser dataprogrammer ol.

Miljø og klimaplanlegging

Driftsbudsjettet er økt noe da det ikke har vært budsjettert tidligere

Napp bolig 37/120

Driftsbudsjettet har noe mindre inntekter da budsjettet tar utgangspunktet i regnskap 2022

Flakstad barne- og ungdomsskole

Driftsbudsjettet er i tråd med regnskapet 2023, har vært nødt til å øke budsjettpost inventar, grunnet flere elever.

Napp oppvekstsenter

Driftsbudsjettet er i tråd med regnskap 2022

Solhøgda bo- og behandlingssenter

Driftsbudsjettet er lavere enn regnskap 2022, dette skyldes ryddig på ansvar og at vedlikehold av bygg er samlet i en post på ansvar 9140.

Ramberg eldreboliger

Driftsbudsjettet er i tråd med regnskap 2022 og budsjett 2023, ingen endringer

Firkløveren bokollektiv

Driftsbudsjettet er noen lavere enn regnskap 2022, dette grunnet høyere leieinntekter og rydding på ansvar, vedlikehold bygg er samlet i en post på ansvar 9140. Tiltak ligger inne i tiltakslisten

1.Ønske om at området utenfor garasjen opprettes og fylles opp.

2. Ny garasjeport

3. Snøsperre på tak

Fredheim PU bolig

Driftsbudsjettet er noe lavere enn regnskap 2023, dette med bakgrunn i at driften er satt til et minimum da det er foreslått som tiltak å selge boligen i tiltakslisten

Kommunale bygg

Driftsbudsjettet er betydelig høyere enn regnskap 2022 og budsjett 2023, dette er begrunnet i at alt av vedlikehold på bygg, anlegg, materialer og utstyr er flyttet over til ansvar 9140. Tiltak på tiltakslisten om ønske å kunne kjøpe en desinfeksjonsrobot.

Fredvang skole/grendehus

Driftsbudsjettet er noe lavere enn regnskap 2023, dette med bakgrunn i at driften er satt til et minimum da det er foreslått som tiltak å selge bygget i tiltakslisten.

Tannlegebolig 29/181

Driftsbudsjettet er i tråd med regnskapet for 2023, årsaken er stabil leieinntekt.

Elvebakken 25/11

Driftsbudsjettet videreføres i hht regnskap 2022

Hytte Solbjørnvann

Driftsbudsjettet videreføres i hht regnskap 2022

Lagerbygg Skjelfjord 43/24

Driftsbudsjettet er noe høyre enn regnskap 2022, dette med bakgrunn i at det er noe høyre kostnader på elektrisk kraft

Framleieboliger

Driftsbudsjettet videreføres i hht regnskap 2022

Festeavgifter

Driftsbudsjettet videreføres i hht regnskap 2022

Kommunale veier

Driftsbudsjettet er noe høyre enn regnskap 2022 grunnet manglende indeksregulering av snøbrøyting, uteglemte driftsavtaler og manglene budsjett i 2022 og 2023 på vedlikehold veier.

Gatelys

Driftsbudsjettet videreføres i hht regnskap 2022

Maskiner/utstyr

Driftsbudsjettet er noe høyere enn regnskap 2022, dette grunnet manglende budsjettering på vedlikehold utstyr og inventar. Tiltak i tiltaksliste om ønske å kunne kjøpe inn en S50 hurtig kobling, samt tilpasset H-bjelke for avrettingsarbeid.

Branngarasje

Driftsbudsjettet er noe høyre enn regnskap 2022 og budsjett 2023, dette med bakgrunn i at det ikke er lagt inn forsikring på bygget. Tiltak i tiltakslisten, hvor det fremkommer at det er behov for å få inn en takstmann for å vurdere tiltak yttertak, lekkasje yttertak som har gjort undertaket defekt.

# Resultatområde selvkost

Havner

Driftsbudsjettet er lavere enn regnskap 2022, dette skyldes høyere inntekt på kaivederlag. Tiltak ligger inne i tiltakslisten.

1. Napp almenningskai, kaifrontlist
2. Napp almenningskai, kai trapp
3. Napp almenningskai, rekkverk

Vannverk

Driftsbudsjettet er lavere enn regnskap 2022, dette skyldes høyere inntekt på gebyrer.

Kommunale avløp

Driftsbudsjettet er lavere enn regnskap 2022. dette skyldes høyere inntekt på gebyrer.

# Resultatområde oppvekst

Ungdomsråd

Driftsbudsjettet videreføres i hht til regnskap 2023

Flyktningetjenesten

Driftsbudsjettet er i tråd med regnskap 2023 og har tatt høyde for både høyere inntekt og høyere utgifter i forbindelse med at i løpet av november så har Flakstad kommune bosatt 53 flyktninger.

Fritidsklubber

Drifter i tråd med regnskap 2022, her er det korrigert med feilført lønnsutgifter.

Sang og musikk

Driftsbudsjettet videreføres i hht til regnskap 2022, her er det kun budsjettert med kopieringsavtaler.

Kulturskolen

Driftsbudsjettet er noe lavere enn regnskap 2022, dette skyldes i hovedsak at det er tatt høyde for drift siste halvår i 2024.

Kunstgressbane

Driftsbudsjettet er noe høyrere enn regnskap 2022 og manglende budsjett i 2023.

Oppvekstadministrasjonen

Driftsbudsjettet er noe lavere enn regnskap 2022, dette skyldes i hovedsak mindre inntekter på gjesteelever.

Privatskoletilskudd

Driftsbudsjettet videreføres i hht regnskap 2022 og 2023.

PP-tjeneste

Driftsbudsjettet har en liten høyning i driften, her kjøper Flakstad kommune tjenestene og kan ikke regulere utgiftene selv.

Private barnehager

Driftsbudsjettet har økt, flere barn i private barnehager både i Flakstad kommune og Vestvågøy kommune.

Skole/ tannlegeskyss

Driftsbudsjettet er en god del ned i forhold til regnskap 2022. tiltak ligger inne i tiltakslisten med behov for å øke skyssutgiftene i forbindelse med bassengkjøring.

Flakstad barne og – ungdomsskole

Driftsbudsjettet er lavere enn regnskap 2022, dette skyldes i hovedsak refusjon fra staten, utlignet sykepenger og refusjon fra andre kommuner. Tiltak i tiltakslisten med leie av Sørvågen gymsal og basseng, i tillegg blir svømmelærer leid inn i 35 % stilling i 6 måneder.

SFO Ramberg

Driftsbudsjettet er høyere enn regnskap 2022 og budsjett 2023, dette skyldes rydding i lønnspostene, lønnen har vært belastet skolen, samt at bruker -

betalingen har minket da statsbudsjettet har lagt opp til gratis SFO for 1 og 2 klassinger.

Napp barnehage

Tiltak i tiltakslisten om midlertidig nedleggelse

Barne- og ungdomsarbeider

Driftsbudsjettet videreføres i hht regnskap 2023, her er det kun kontingenter som er belastet

Barnevern

Driftsbudsjettet har økt, her kjøper vi tjenester av andre så her har vi lite påvirkning i budsjettprosessen.

Ungdomslos

Driftsbudsjettet er noe høyere enn regnskap 2022, dette skyldes manglende budsjettering av lønnsmidler.

# **Formannskapets forslag til tiltaksliste 2024 -2027**

# 









Rådmannens kommentarer fra vedtak i formannskapet.

Måltallet for netto driftsresultat er Flakstad kommune langt fra å nå, da netto driftsresultat bør være en inntekt (minus), mens nå er det 2 149 800,-. Etter formannskapets behandling av tiltakslisten

Rådmannen minner kommunestyret på at det anbefales ikke å bruke av disposisjonsfondet for å drive Napp barnehage. Disposisjonsfondet er greit å bruke til prosjekter, egenkapital investering eller engangskostnader.